techiaith/cofnodycynulliad_en-cy huggingface dataset:
English: Thank you very much, Llywydd. Minister, a report was published yesterday that stated that one in four young persons had failed to cope with the challenges of the past 12 months. The reasons for that are quite clear, but if we are to avoid a mental health pandemic, then we must put services in place now to assist these young people. So, what investments in services are you planning?
Welsh: Diolch yn fawr, Lywydd. Weinidog, mi gafodd adroddiad ei gyhoeddi ddoe a oedd yn dweud bod un o bob pedwar person ifanc wedi methu â dygymod efo heriau'r flwyddyn ddiwethaf yma. Mae'r rhesymau yn ddigon amlwg, ond os ydym ni am osgoi pandemig o broblemau iechyd meddwl mae'n rhaid rhoi gwasanaethau mewn lle rŵan i helpu'r bobl ifanc yma. Pa fuddsoddiadau mewn gwasanaethau ydych chi'n eu cynllunio?
English: I recognise that we must intervene at an early stage, because from my understanding, 80 per cent of mental health problems begin to occur when people are children or young people. Therefore, it makes sense for us to focus any additional funding in that area, and that's exactly what we're doing. We are ensuring that £9.4 million of additional funding is provided directly to assist young people. Some of that will be provided through schools, but there is also additional work being done to ensure that we introduce not only CAMHS in schools - . At the moment, they're pilots, but we hope that once we know what the outcomes of those pilots are, we will then be able to see that rolled out across Wales. So, that is a very practical step that we know works. We want to see that developed across Wales. But, also, there is the national early help and enhanced support framework group, and this is something that we have seen that has worked very well in the Gwent area. I'm very eager to see that programme being rolled out throughout Wales. So, those are the two things we're doing directly to assist young people.
Welsh: Dwi'n cydnabod bod rhaid inni ymyrryd yn gynnar, achos o beth dwi'n ei ddeall, mae 80 y cant o broblemau iechyd meddwl yn dechrau pan mae pobl yn blant ifanc neu yn bobl ifanc. Felly, mae'n gwneud synnwyr i ni ganolbwyntio unrhyw arian ychwanegol yn y maes yna. Dyna'n union beth rydym ni'n ei wneud. Rydym ni'n sicrhau bod £9.4 miliwn o arian ychwanegol yn mynd yn uniongyrchol tuag at helpu pobl ifanc. Bydd peth o hynny'n mynd drwy'r ysgolion, ond, wedyn, mae gwaith ychwanegol yn cael ei wneud i sicrhau ein bod ni yn cyflwyno nid yn unig CAMHS yn yr ysgolion - . Ar hyn o bryd maen nhw'n pilots, ond rydym ni'n gobeithio y byddwn ni, unwaith ein bod ni'n gwybod yn glir beth yw canlyniadau'r prosiect yna, yn gallu gweld hynny yn digwydd ar hyd Cymru. Felly, mae hwnna'n gam ymarferol rydym ni'n gwybod sy'n gweithio. Felly, byddwn ni eisiau gweld hwnna yn cael ei wneud o gwmpas Cymru. Ond hefyd, mae yna grŵp - y national early help and enhanced support framework - ac mae hwn yn rhywbeth rydym wedi gweld sydd wedi gweithio yn dda iawn yn ardal Gwent. Dwi'n awyddus iawn i weld y cynllun yna yn cael ei drosglwyddo drwy Gymru. Felly, dyna ddau beth yn uniongyrchol i helpu pobl ifanc.
English: I do look forward to hearing something on a far greater scale with far more urgency. Over a period of years in reports from Senedd committees and from other stakeholders we've seen a great deal of evidence of where we're not getting things right in Wales in terms of assisting our young people with mental health problems. One of the problems is that people who don't fit the narrow medical model of an urgent problem can't access the support that they need. They're turned away from treatment or their treatments is concluded too soon. You've referred to earlier intervention and that is crucial. But another thing that works - and the evidence demonstrates that, I believe - is when a young person, having had early access to services, can keep that connection, can build that relationship with the counsellor over a longer period of time. So, how are your plans for changing the way in which services are provided and funded going to allow and, indeed, promote that kind of longer term relationship between the young person and those providing support?
Welsh: Dwi'n edrych ymlaen at glywed rhywbeth ar sgêl llawer mwy ac â llawer mwy o frys. Rydym ni, dros gyfnod o flynyddoedd, mewn adroddiadau gan bwyllgorau yn y Senedd yma, gan randdeiliaid eraill, wedi gweld llu o dystiolaeth o ble dydyn ni ddim yn ei chael hi'n iawn yng Nghymru o ran helpu ein pobl ifanc ni efo problemau iechyd meddwl. Un o'r problemau ydy bod pobl sydd ddim yn ffitio rhyw fodel meddygol cul o broblem urgent - maen nhw'n methu â chael y gefnogaeth maen nhw ei eisiau. Maen nhw'n cael eu troi i ffwrdd o driniaeth neu, o bosib, mae eu triniaeth nhw yn cael ei orffen yn rhy fuan. Rydych chi wedi cyfeirio at ymyrryd yn gynharach, ac mae hynny'n gwbl allweddol, ond un peth arall sy'n gweithio - mae'r dystiolaeth yn dangos hynny, dwi'n credu - ydy pan mae person ifanc, ar ôl cael mynediad cynnar, yn gallu cadw'r cysylltiad yna, adeiladu'r berthynas yna efo cwnselydd dros amser hirach. Sut mae eich cynlluniau chi ar gyfer newid y ffordd mae gwasanaethau'n cael eu darparu a'u cyllido yn mynd i ganiatáu ac, yn wir, hybu'r math yna o berthynas hirach rhwng y person ifanc a'r sawl sy'n trio ei helpu o neu hi?
English: One thing that I have learnt over the past few months is that there are many people who perhaps don't need medical intervention, but they do need a great deal of support, and the best people to provide that support are people within their communities, people they see regularly - their teachers or members of the community. So, the idea with the model that's working particularly well in the Gwent area is that you train people within communities rather than expect specialists to always be available. So, that continuity will be available for those young people so that they can tap into services where necessary, and so that it's not just a one-off event that is then withdrawn. But there's a great deal of training that needs to be done in that area.
Welsh: Un peth dwi wedi ei ddysgu yn ystod y misoedd diwethaf yw bod yna lot o bobl sydd efallai ddim angen ymyrraeth meddygol, ond maen nhw angen lot o gefnogaeth, a'r bobl orau i roi'r gefnogaeth hynny yw pobl yn eu cymunedau nhw, pobl maen nhw'n dod ar eu traws bob amser - eu hathrawon nhw neu bobl yn eu cymunedau nhw. Felly, y syniad yma gyda'r model sydd yn gweithio yn arbennig o dda yn ardal Gwent yw eich bod chi yn hyfforddi pobl yn y cymunedau, yn hytrach na'ch bod chi'n disgwyl i arbenigwyr fod yna trwy'r amser. Felly, bydd y parhad yna wedyn ar gael ar gyfer y bobl ifanc yma, fel eu bod nhw'n gallu tapio i mewn iddo fe ac nad yw e jest yn un peth sydd yn digwydd unwaith ac wedyn yn cael ei dynnu i ffwrdd oddi wrthyn nhw. Ond mae yna lot o hyfforddiant sydd angen ei wneud yn y maes yma.
English: And I applaud the work being done in Gwent too. I've been keeping an eye on the provision available there, but that provision needs to be available in all parts of Wales. And I agree entirely with you on the need to ensure availability within communities across Wales, and there's an urgency here. You will have heard me mention one-stop shops, which I and Plaid Cymru have been recommending, which could assist people with mental health problems and other problems that young people face too, as a result of unemployment or poor housing, sexual health, and so on. This is something that could be established across Wales as a matter of urgency, and it strikes me, in light of the problems that have arisen during this pandemic, and its impact on young people, that now is that time to do that. Will you therefore create the kinds of services that we are calling for as a clear sign to that one young person in four that they haven't been forgotten in the past 12 months?
Welsh: A dwi'n canmol y gwaith sy'n cael ei wneud yng Ngwent hefyd. Rwyf innau wedi bod yn cadw llygad ar y ddarpariaeth sydd yna, ar gael. Ond mae'n rhaid i'r ddarpariaeth fod ar gael ym mhob rhan o Gymru, wrth gwrs, a dwi'n cytuno'n llwyr efo chi am yr angen i sicrhau bod yna argaeledd yn ein cymunedau ni ar draws Cymru, ac mae yna frys i wneud hyn. Mi fyddwch chi wedi fy nghlywed i'n sôn am y one-stop shops rydw i a Phlaid Cymru wedi eu hargymell a fydd yn gallu helpu pobl efo problemau iechyd meddwl a phroblemau eraill mae pobl ifanc yn eu hwynebu hefyd, yn sgil diweithdra neu broblemau tai gwael, iechyd rhyw, ac yn y blaen. Mae hyn yn rhywbeth a fyddai'n gallu cael ei sefydlu ar draws Cymru ar frys, ac mae'n fy nharo i, yn sgil y problemau sydd wedi codi yn ystod y pandemig yma, a'i effaith o ar bobl ifanc, mai rŵan ydy'r amser i wneud hyn. A wnewch chi felly greu'r math o wasanaethau rydyn ni'n galw amdanyn nhw fel arwydd clir i'r un person ifanc o bob pedwar yna nad ydyn nhw wedi cael eu hanghofio dros y flwyddyn ddiwethaf?
English: Well, I have been looking at those ideas and I've been looking at what's happening in New Zealand. I think there are lessons to be learnt, but also, we must be careful that those centres don't become places where people don't want to be seen and therefore, stigma is something that we need to be aware of in this area. There are hubs available in some areas across Wales already, and our interest, therefore, is in doing more in terms of health hubs, so that it's broader than simply focusing on mental health. So, we are looking at what's possible, but I think even what Plaid Cymru is suggesting - . It's at a low level in relation to the need, in terms of hubs, in my view. I think I would prefer to see how we can make that provision available in broader community hubs that already exist.
Welsh: Wel, dwi wedi bod yn edrych ar y syniadau yna a dwi wedi bod yn edrych ar beth sy'n digwydd yn Seland Newydd. Dwi'n meddwl bod pethau y gallwn ni eu dysgu, ond hefyd mae'n rhaid inni fod yn ofalus nad yw'r canolfannau hynny'n dod yn rhywle lle dyw pobl ddim eisiau cael eu gweld, ac felly mae stigma yn rhywbeth y mae'n rhaid inni fod yn ymwybodol ohono yma. Mae yna hubs ar gael mewn rhai llefydd ar draws Cymru eisoes, ac felly dwi'n meddwl mai ein diddordeb ni yw gwneud mwy o ran hubs iechyd, fel ei fod yn ehangach na jest rhywbeth sy'n ymwneud ag iechyd meddwl. So, rŷn ni'n edrych ar beth sy'n bosibl, ond dwi'n meddwl bod hyd yn oed beth mae Plaid Cymru yn ei awgrymu - . Lefel fach iawn yw hi, yn ôl beth yw'r angen, dwi'n meddwl, o ran hubs. Felly, dwi'n meddwl y byddai'n well gyda fi i weld sut y gallwn ni gael y ddarpariaeth yna mewn hubs cymunedol ehangach sydd eisoes yn bodoli.
English: Thank you very much, Llywydd. Minister, the number of teachers who speak or are able to work through the medium of Welsh has remained quite stable over a period of years now. Estyn describes applications this year for initial teacher training as an increase, although the Education Workforce Council is a little more guarded on the issue and a little more realistic than that. So, why didn't more of the new cohort make applications to teach Welsh or to teach through the medium of Welsh? And have you reached your target in terms of the number of people being trained through the medium of Welsh?
Welsh: Diolch yn fawr, Llywydd. Gweinidog, mae nifer yr athrawon sy'n siarad neu sy'n gallu gweithio trwy gyfrwng y Gymraeg wedi parhau yn weddol sefydlog ers sawl blwyddyn erbyn hyn. Mae Estyn yn disgrifio ceisiadau eleni am hyfforddiant i athrawon cychwynnol fel ymchwydd, er bod Cyngor y Gweithlu Addysg yn llai hyperbolic ac yn dipyn bach mwy realistig na hynny. Pam na wnaeth mwy o'r cohort newydd gais i ddysgu Cymraeg neu i ddysgu trwy gyfrwng y Gymraeg? A ydych chi wedi cyrraedd y targed ar nifer y bobl sy'n cael eu hyfforddi trwy'r Gymraeg?
English: Well, as you'll be aware, Suzy, we have been trying to do a great deal of work in this area. We do have targets in place, and to be honest, we're having difficulty in delivering those targets when it comes to increasing the number of teachers, particularly in secondary schools. That is why we have provided an additional £5,000 to people who are training to teach through the medium of Welsh, so that we can encourage more of them to take an interest in providing that service. We've provided an additional £150,000 to see whether we can get more children to take an interest in taking A-levels through the medium of Welsh. And also it's possible now for people to train as teachers through distance learning and that, hopefully, will be - . It's a new initiative that is now available, so that those living in, for example, Ceredigion don't have to go away to college but can train to become a teacher remotely. So, we're doing all that we can. I am always asking whether there are additional ideas out there in terms of what we should be doing, and so, if there are ideas out there, then I would be more than happy to listen to those because we are having difficulty in this area.
Welsh: Wel, fel rŷch chi'n ymwybodol, Suzy, rŷn ni wedi bod yn trio gwneud lot o waith yn y maes yma. Mae targedau gyda ni ac, a bod yn onest, rŷn ni'n cael trafferth i gyrraedd y targedau hynny pan fydd hi'n dod i gynyddu nifer yr athrawon, o ran ein targed ni yn arbennig mewn ysgolion uwchradd. Dyna pam rŷn ni wedi rhoi £5,000 yn ychwanegol i bobl sydd yn hyfforddi i fod yn athrawon trwy gyfrwng y Gymraeg, i geisio cael mwy ohonyn nhw i ymddiddori mewn rhoi'r gwasanaeth yna. Rŷn ni wedi rhoi £150,000 yn ychwanegol i weld a allwn ni gael mwy o blant i ymddiddori mewn cymryd lefel A trwy gyfrwng y Gymraeg. A hefyd, wrth gwrs, mae'n bosibl nawr i bobl hyfforddi i fod yn athrawon o bell, a dwi yn gobeithio y bydd hwnna'n rhywbeth - . Mae'n gam newydd sydd ar gael nawr, fel bod pobl, er enghraifft, sydd yn byw yng Ngheredigion ddim yn gorfod mynd i ffwrdd i goleg ond eu bod nhw'n gallu dysgu i fod yn athro o bell. Felly, rŷn ni'n gwneud beth rŷn ni'n gallu. Rwy'n gofyn byth a hefyd a oes syniadau ychwanegol gan bobl ynglŷn â beth allwn ni ei wneud ac, felly, os oes syniadau ychwanegol gan bobl, rwy'n fwy na pharod i wrando achos rŷn ni'n cael trafferth yn y maes yma.
English: Thank you for that. I know that it is difficult, but I was wondering whether you'd be interested in degree-level apprenticeships, for example, for teachers who come via different vocational backgrounds rather than through the academic system that we're seeing at the moment. That could be something to be considered. I'd like to move on now to another issue. Almost immediately after the beginning of lockdown, we heard that the demand for online taster sessions from the National Centre for Learning Welsh had increased. That was very good news. Now, I understand that there are delays in providing data across your policy areas, but perhaps you can confirm that you may have caught up with that. So, can you tell us to what extent that early interest in the courses has remained? What actually works in retaining those learners so that they persevere with learning Welsh?
Welsh: Diolch am hynny. Rwy'n gwybod ei bod hi'n anodd, ond roeddwn i'n meddwl a oes gyda chi unrhyw ddiddordeb mewn prentisiaethau safon gradd, er enghraifft, i athrawon sy'n dod o gefndiroedd galwedigaethol gwahanol yn hytrach na thrwy'r system rŷm ni'n ei gweld ar hyn o bryd. Efallai fod hynny'n rhywbeth i'w ystyried. Hoffwn symud ymlaen nawr at rywbeth arall. Bron yn syth ar ôl dechrau'r cyfnod clo, clywom ni fod y galw am gyrsiau blasu ar-lein gan y Ganolfan Dysgu Cymraeg Genedlaethol wedi cynyddu, a newyddion da iawn oedd hynny. Rwy'n deall bod oedi ar ddata ar draws eich meysydd cyflawni polisi, ond efallai y gallwch chi gadarnhau eich bod chi wedi llwyddo i ddal lan tipyn bach â hynny. A allwch chi ddweud wrthym ni faint o ddiddordeb cynnar yn y cyrsiau sydd wedi parhau, a beth sy'n newid, beth sy'n gweithio, i gadw'r dysgwyr hynny i lynu ato am gyfnod hirach?
English: Thank you very much. We have seen a huge increase in the number of people who did take an interest in learning Welsh, and that didn't just happen through the National Centre for Learning Welsh. You will be aware that Duolingo and Say Something in Welsh and many other services have seen these increases, and these are all things that we welcome, of course. The question, as you said, is whether people will continue to learn as the pandemic comes to an end, and that's the challenge. We don't yet know, but certainly that initial surge in interest has been maintained. But I don't have the latest data to see whether people have persevered through the period, and, of course, I can come back to you with details on that if that would be of assistance.
Welsh: Diolch. Rŷn ni wedi gweld bod yna gynnydd aruthrol wedi bod yn nifer y bobl a oedd yn ymddiddori mewn dysgu Cymraeg, ac nid oedd hynny jest wedi digwydd trwy'r Ganolfan Dysgu Cymraeg Genedlaethol. Byddwch chi'n ymwybodol bod Duolingo a Say Something in Welsh, a'r rheini i gyd, wedi gweld cynnydd, felly mae'r rheini i gyd yn bethau rŷn ni'n eu croesawu. Wrth gwrs, y cwestiwn yw, fel ŷch chi'n gofyn, ydy pobl yn mynd i barhau i ddysgu wrth i'r pandemig yma ddod i ben, a hwnna yw'r sialens. Dŷn ni ddim yn gwybod eto, ond, yn sicr, rŷn ni wedi gweld y cynnydd yn dal i fod yna. Ond dyw'r data diweddaraf ddim gyda fi i weld a yw pobl wedi dal ati yn ystod y cyfnod, ac felly, wrth gwrs, gallaf i ddod nôl atoch chi gyda manylion ar hynny pe byddai hwnna'n helpu.
English: Yes, thank you for that. I hope you will be able to share any new data that shows any progress on the Cymraeg 2050 target, including any new ideas that we may not have considered in the past and which would work. I'd now like to look particularly at any progress in Welsh language apprenticeships, and how we can mainstream more Welsh language skills in English-medium apprenticeships. We will be focusing on vocational apprenticeships towards excellence in the Welsh Conservatives manifesto, because we see this as a way of delivering the Cymraeg 2050 targets in terms of creating an inclusive and appropriate space for increasing the use of the Welsh language on a daily basis in the workplace. I'm sure you will have looked at the Senedd official languages scheme, because there are very good ideas contained within it, But could you tell us how many Welsh language or bilingual apprenticeships we have lost as a result of COVID, and what are you doing to broaden the Welsh-medium apprenticeship sectors beyond Mudiad Meithrin, the Urdd, and so on, whilst also retaining those?
Welsh: Diolch am hynny. Gobeithio y byddwch chi'n gallu rhannu unrhyw ddata newydd sy'n dangos cynnydd cyflawniad ar bolisi 2050, gan gynnwys unrhyw syniadau newydd sy'n gweithio nad ydym ni wedi'u hystyried o'r blaen. Nawr, hoffwn i glywed yn arbennig am unrhyw gynnydd ar brentisiaethau iaith Gymraeg, a sut i brif-ffrydio mwy o sgiliau Cymraeg mewn prentisiaethau cyfrwng Saesneg. Byddwn ni yn canolbwyntio, yn amlwg iawn, ar y llwybrau galwedigaethol i ragoriaeth ym maniffesto'r Ceidwadwyr Cymreig, achos rydym yn gweld hon fel strategaeth a all helpu gyda nod 2050 trwy greu gofod cynhwysol a phwrpasol ar gyfer tyfu defnydd bob dydd o'r Gymraeg sy'n berthnasol i waith, hefyd. Rwy'n siŵr eich bod chi wedi edrych ar gynllun ieithoedd swyddogol y Senedd, achos mae yna syniadau da iawn yn fanna hefyd. Ond ydy e'n bosibl i ddweud faint o brentisiaethau Cymraeg neu ddwyieithog rydyn ni wedi eu colli oherwydd COVID? Beth ydych chi'n gwneud i ledu sectorau'r prentisiaethau cyfrwng Cymraeg yn y pen draw, y tu hwnt i'r Mudiad Meithrin a'r Urdd, gan gadw'r rhain hefyd, wrth gwrs?
English: Thank you very much. I think there is scope for us to see what more can be done in order to encourage people to dip their toe into learning Welsh, and that's why I appreciate what some schools are doing, which is that they ask teaching assistants to assist. There are projects in some schools where they ask sixth-formers to return for the following year so that they get a taste for teaching. I hope that will encourage more people to take an interest in undertaking teacher training, and to teach through the medium of Welsh. Now of course, in terms of apprenticeships, at the moment - and we're still at the early stages in this - through the Coleg Cymraeg Cenedlaethol, what we have done is to focus on a few specific areas. One is childcare and the other is elder care. Therefore, our provision is focused in those areas at the moment. In terms of Welsh language apprenticeships, one of the problems we had, of course, was that many of the apprenticeships were with the Urdd, and, of course, the Urdd has suffered a great deal during this pandemic and so it's been very difficult for them, particularly in terms of sports apprenticeships. It's been a tragedy to see that, and we are having regular discussions with the Urdd to see what we can do to assist them, because in the past they could use funding that came from their residential centres to help pay for the core funding for apprenticeships. So, we're still in discussion with the Urdd as to whether we could do more in that area, because they do excellent work.
Welsh: Diolch. Dwi'n meddwl bod yna le i ni weld beth mwy y gallwn ni ei wneud i gael pobl i flasu beth mae hi fel i ddysgu, a dyna pam dwi'n gwerthfawrogi'r hyn y mae rhai ysgolion yn ei wneud, lle maen nhw'n gofyn i gynorthwywyr ysgol i ddechrau. Mae projectau, er enghraifft, mewn rhai ysgolion lle maen nhw'n gofyn i bobl a oedd yn y chweched dosbarth ddod nôl yn y flwyddyn ganlynol i ddysgu am flwyddyn, i gael blas ar ddysgu. Gobeithio y bydd hwnna yn helpu cael mwy o bobl i ymddiddori mewn ymgymryd â hyfforddi i fod yn athrawon Cymraeg. Wrth gwrs, o ran y prentisiaethau, ar hyn o bryd - ac rydyn ni'n dal i fod yn y dyddiau cynnar ar hyn - trwy'r Coleg Cymraeg Cenedlaethol, beth rŷn ni wedi'i wneud hyd yn hyn yw canolbwyntio ar jest ychydig o lefydd. Un yw gofal plant a'r llall yw gofal henoed. Mae'n darpariaeth ni ar hyn o bryd wedi ffocysu ar hynny. O ran prentisiaethau Cymraeg, un o'r problemau a oedd gyda ni oedd bod lot o brentisiaethau Cymraeg wedi dod trwy'r Urdd, ac, wrth gwrs, mae'r Urdd wedi cael ergyd aruthrol yn ystod y pandemig yma ac mae hi wedi bod yn anodd iawn iddyn nhw, o ran prentisiaethau chwaraeon yn arbennig. Mae wedi bod yn drasiedi i weld hwnna, ac rŷn ni'n siarad â'r Urdd yn gyson i weld beth allwn ni ei wneud i'w helpu nhw, achos yn y gorffennol roedden nhw'n gallu defnyddio'r arian a oedd yn dod o'r gwersylloedd i'w helpu nhw i dalu am y core funding ar gyfer prentisiaethau. So, rŷm ni'n dal i fod mewn trafodaethau gyda'r Urdd ynglŷn ag a oes yna bosibilrwydd i ni wneud mwy yn y maes yna, achos maen nhw'n gwneud gwaith anhygoel.
English: Thank you, Helen. We expect all health boards to maintain mental health services and to monitor and respond to changing mental health needs. Health boards set out their plans in the quarter 3 and 4 NHS operational framework, submitted in December. They will produce an annual plan for 2021-22, in line with the priorities set out in the NHS annual planning framework for this year.
Welsh: Diolch, Helen. Rydyn ni'n disgwyl i bob bwrdd iechyd gynnal gwasanaethau iechyd meddwl ac i fonitro ac ymateb i newidiadau mewn anghenion iechyd meddwl. Nododd y byrddau iechyd eu cynlluniau yn fframwaith gweithredol yr NHS ar gyfer chwarter 3 a chwarter 4. Roedd y rhain wedi eu cyflwyno ym mis Rhagfyr. Byddan nhw'n cynhyrchu cynllun blynyddol ar gyfer 2021-22 a fydd yn cydfynd â'r blaenoriaethau sydd wedi'u nodi yn fframwaith cynllunio blynyddol yr NHS ar gyfer eleni.